Document ID: /roh_data/filtered/fineweb-2-filterrobots_roh.jsonl.gz/55815

Il Pakistan ha in nov primminister. Shehbaz Sharif è vegnì elegì cun 174 da totalmain 374 vuschs. Blers deputads da la partida da l'anteriur primminister, Imran Khan, han bandunà la sala ord protest avant l'elecziun. Imran Khan era vegnì destituì la fin d'emna da ses uffizi suenter ina votaziun da disfidanza. L'opposiziun fa responsabel el per la crisa economica dal pajais. Suenter l'elecziun ha Sharif ditg ch'ils problems economics sajan ina gronda sfida e che tuts vegnian a stuì lavurar dir per puspè stimular l'economia.
Pakistan Nov primminister Shehbaz Sharif
RTR novitads 15:00